הפועל חיפה תערוך הערב (רביעי) את האימון הסמכם שלה לקראת גומלין מוקדמות הליגה האירופית מול אטאלנטה (חמישי, 21:00, ספורט4), כשעוד לפני ההמראה תרגל המאמן ניר קלינגר שינוי אחד בהרכב: גל אראל צפוי לפתוח בהרכב, כמו גם מקסיים פלקושצ'נקו, אך האחרון עשוי בסופו של דבר להיות מוחלף על ידי ראדו גנסארי או ריסטו מיטרבסקי.
שון גולדברג חתם רשמית במועדון לעונה הבאה, כשהצדדים סיכמו שבתום העונה יוחלט האם יאריך את חוזהו במועדון או שיעבור לקבוצה אחרת. גולדברג נפגש עם אנשי מכבי תל אביב יחד עם סוכניו ומאוחר יותר אמור להתקבל השחרור.
במועדון החלו במגעים ראשוניים לגבי האפשרות לרכוש את מוחמד גדיר מהפועל באר שבע, שדורשת כ-50 אלף דולר תמורתו. במועדון מקווים להגיע לסיכום עד תחילת השבוע.
הרכב משוער: ארנסטס שטקוס, דור מלול, גבריאל תמאש, ניסו קפילוטו, חן דילמוני, רסמוס סיוסטדט, גל אראל, מקסים פלקושצ'נקו (ראדו גנסארי, ריסטו מיטרבסקי), גילי ורמוט, אלמוג בוזגלו, תנאסיס פפאזוגלו.
קרישיטו ניצל מקריסת הגשר: "בלתי אפשרי שיקרה דבר כזה"
אטאלנטה מתכוננת למשחק הגומלין שלה נגד הפועל חיפה מחר ברג'ו אמיליה (חמישי, 21:00, ספורט4), ונראה שתשומת הלב נתונה יותר למשחק נגד פרוזינונה ביום שני, במחזור הפתיחה של הסרייה A. לפני המשחק תתקיים דקת דומיה לזכר ההרוגים בקריסת הגשר בגנואה.
הקבוצה מברגמו כבר נמצאת עם רגל וחצי בשלב הבא, הליגה מתחילה וג'אן פיירו גאספריני מזהה עומס פוטנציאלי. המאמן האיטלקי הצהיר כבר אתמול שהוא ייתן הזדמנות לכמה מחליפים, אם כי מקומם של כמה שחקני מפתח כמו רפאל טולוי, פאפו גומס, רמו פרוילר ומארטן דה רון, נראה מובטח.
אגב, גאספריני ערך אתמול מסיבת עיתונאים כעוסה בה התלונן על הרכש המצומצם שהקבוצה ביצעה בקיץ. "המצב הנוכחי של הסגל, אני לא רואה אותנו מתחרים כראוי בכמה מפעלים. אם הציפייה היא להגיע להישגים דומים לאלו מהשנתיים האחרונות עם הסגל הנוכחי, אולי אטאלנטה צריכה מאמן יותר טוב...".
הרכב משוער: פיירלואיג'י גוליני, ג'אנלוקה מאנצ'יני, בראט ג'ימסיטי, רפאל טולוי, טימותי קסטניה, מארטן דה רון, מריו פשאליץ' (מתאו פסינה), רמו פרוילר, ארקדיוש רצה, פאפו גומס, דובאן ספאטה (מוסא בארו).